সারা আলি খান নাকি প্রেম করছেন বীর পহরিয়ার সঙ্গে। প্রেমিকের পরিচয়, তিনি প্রাক্তন স্বরাষ্ট্রমন্ত্রী সুশীল কুমার শিন্দের নাতি। আর প্রেমিকা, সইফ আলি খানের মেয়ে। সুতরাং, জল্পনা তো হবেই! প্রেমিকের ব্যাপারে সারার বয়ান, ‘‘ও খুব সেনসিটিভ ছেলে। সাধারণ মানুষ। এমন একজন, যার হাত ধরে সমুদ্রের ধারে অনেকটা সময় কাটানো যায়।’’ ইন্টারনেটে সারা এবং বীরের কোলাজও ভাইরাল হয়েছে। কিছুদিন আগে এক সাক্ষাৎকারে সইফ জানিয়েছিলেন, সারার যে কোনও সিদ্ধান্তে পাশে থাকবেন তিনি। তবে সারাকে প্রথমে পড়াশোনা শেষ করতে হবে। তারপর বাকি সবকিছু!